สวัสดีคะ หนูอยากทราบว่า ประจำเดือน เดือนนี้ยังไม่มา แต่มีอะไรกับแฟนแล้วมีเลือดออกระหว่างมีเพศสัมพันกัน สีแดงปนดำตอนแรกก็นึกว่าจะเป็นประจำเดือนคะ แต่พอเช้ามาประจำเดือนก็ยังไม่มา แต่มีตกขาวสีออกแดงคล่ำๆ ประมาณ1อาทิตคะ แต่ประจำเดือนก็ยังไม่มาคะจนมีเพศสัมพันกับแฟนอีกรอบ ก็ยังมีเลือดออกระหว่างมีอะไรกันคะ แบบนี้เสี่ยงเป็นมะเม็งปากมดลูกหรือเปล่าคะ ขอคำแนะนำคะ
สวัสดีค่ะ หากก่อนหน้านั้น ได้เคยมีเพศสัมพันธ์ แล้วไม่มีประจำเดือนมา แนะนำควรลองตรวจหากการตั้งครรภ์ดูก่อนค่ะ หากตรวจพบการตั้งครรภ์ เลือดที่ออกระหว่างที่มีเพศสัมพันธ์ ก็อาจเป็นผลจากการที่ตั้งครรภ์อยู่ได้ โดยปากมดลูกขณะที่ตั้งครรภ์อยู่ จะมีเลือดมาเลี้ยงมากกว่าปกติ เมื่อมีเพศสัมพันธ์ ก็อาจทำให้เส้นเลือดเกิดการแตกและมีเลือดออกได้ ซึ่งก็ควรงดการมีเพศสัมพันธ์ไปก่อนค่ะ และควรรีบไปฝากครรภ์โดยเร็วแต่หากตรวจไม่พบการตั้งครรภ์ และมีตกขาวที่มีเลือดปนออกมาเรื่อยๆ และยังคงมีเลือดออกเมื่อมีเพศสัมพันธ์ อาจเกิดจากสาเหตุ เช่น มีติ่งเนื้อที่ปากมดลูก มีการติดเชื้อในช่องคลอด มีมดลูกอักเสบ มะเร็งปากมดลูก เป็นต้น หรือหากมีการใช้ยาฮอร์โมนต่างๆ อยู่ ก็อาจเป็นสาเหตุได้ ดังนั้น หากยังคงมีตกขาวสีแดงออกมาอีก โดยที่ไม่ได้ใช้ยาอะไรอยู่ ก็ควรไปพบสูติ-นรีแพทย์เพื่้อคตรวจหาสาเหตุค่ะ